***Čitanjem do zvijezda* 2018./2019.**

Pozivaju se učenici koji su zainteresirani za sudjelovanje u kvizu *Čitanjem do zvijezda* da se jave u školsku knjižnicu do 20. listopada. Više o kvizu, natjecateljskim kategorijama i temi saznajte iz dokumenta u privitku, a slijedeći poveznicu, prisjetite se dosadašnjih uspjeha naših učenika.

*Čitanjem do* zvijezda kviz je za poticanje čitanja i kreativnosti za učenike osnovnih i srednjih škola. Sastoji se od dvaju dijelova: kviza znanja i prezentacije multimedijskog uratka. Cilj mu je poticati učenike na čitanje s razumijevanjem, istraživanje, kreativno stvaranje, na timski i individualni rad, na organizirano i smisleno provođenje slobodnoga vremena. Natjecanje u znanju provodi se *on-line* ispunjavanjem ispita znanja. Multimedijski uradak u trajanju do triju minuta (*videoclip*, prezentacija, animacija, digitalni plakat/poster…) može biti rad jednog učenika ili timski rad nekoliko njih.

Ovogodišnja je TEMA kviza znanja i kreativnosti *Putopisi*. U kvizu znanja učenici će odgovarati *on-line* na pitanja iz sljedećih knjiga:

1. Ephraim Kishon, *Kita boli more*

Satiričan putopis u kojemu pisac na šaljiv način opisuje svoja putovanja.

1. Miro Aščić, *Afrika* – misija na Crnom Kontinentu

Interesantna i poučna knjiga s mnoštvom informacija o Africi.

1. Hrvoje Šalković, *Pravi se da ovo nisi vidio*

Knjiga koja će vas naučiti kako proputovati svijet samo s putovnicom u džepu.

Multimedijski uradak vezuje se za TEMU i izrađuje na temelju jedne od triju pročitanih knjiga po izboru.

Anka Simović, prof.

<https://gimnazija-fgalovic.hr/2017/05/07/patnje-mladih-gimnazijalaca-nisu-bile-uzalud/>

<https://gimnazija-fgalovic.hr/2018/05/15/ponovno-najbolji-u-hrvatskoj/>